Maciej Strubicz

Motiejus Strubičius (; apie 1530 m. – apie 1604 m.) – Lenkijos kartografas, geografas.

 Biografija 

Kilęs iš Silezijos,Strubicz, Maciej. Encyklopedia.pwn.pl (tikrinta 2021-11-12). priklausė Strubicų dvarininkų giminei. Žygimanto Augusto sekretorius, 1563 m. gavo bajoro titulą. XVI a. pabaigoje tapo ATR karaliaus S. Batoro pagrindiniu geografu, buvo jo vertėjas.

 Žemėlapiai 

Daugelio žemėlapių autorius. Vienintelis išlikęs žemėlapis yra „Lietuvos Didžiosios Kunigaikštystės, Livonijos ir Maskvos kunigaikštystės žemėlapis“ ().Strubicz, Maciej. Geographicus.com (tikrinta 2021-11-12). Tai buvo 32×39,5 cm formato, 1 : 1 170 000 mastelio žemėlapis, kurį 1589 m. Kelne išspausdino Martinus Cromerus knygoje „Polonia: sive de origine et rebus gestis Polonorum“.Magni Ducatus Lithuaniae Livoniae et Moscoviae... Tartle.lt (tikrinta 2021-11-12). Žemėlapyje Lietuvos plote pavaizduota gerokai daugiau upių ir gyvenviečių negu kitų kartografų darbuose. Jame pažymėta 18 upių – Nemunas, Neris, Vilnia, Žeimena, Šventoji, Laukesa, Merkys, Seira, Šešupė, Venta, Akmena (Danė), Jūra, Mituva (suplakta su Šešuva), Dubysa (suplakta su Nevėžiu), Lankesa, Nemunėlis. Čia yra pažymėtos 25 gyvenvietės – Alanta, Anykščiai, Aukštadvaris, Biržai, Jurbarkas, Kaunas, Klaipėda, Krekenava, Kupiškis, Lazdijai, Leipalingis, Linkuva, Merkinė, Ramygala, Rokiškis, Saločiai, Senasis Daugėliškis, Seredžius, Šventoji, Trakai, Valkininkai, Varniai, Vilnius, Virbalis, Žeimiai. Pavaizduoti didieji Lietuvos miškai – Jurbarko, Viešvilės, Rietavo, Šimonių, Rūdninkų, Dainavos. 1595 m. M. Strubičiaus žemėlapį panaudojo Gerardas Merkatorius panaudojo sudarydamas pasaulio žemėlapį.

XVII a. pradžioje prisidėjo išleidžiant Radvilos Našlaitėlio žemėlapį.

 Šaltiniai 

Kategorija:Lenkijos kartografai